Source: http://tampere.cloudnc.fi/fi-FI/Toimielimet/Tampereen_kaupunkiseudun_joukkoliikennelautakunta/Kokous_3012019/Joukkoliikenteen_palvelutaso_talvikaudel(72755)
Timestamp: 2019-02-18 14:36:57+00:00
Document Index: 1065211

Matched Legal Cases: ['§ 4', 'kko ', '§ 3', '§ 5', '§ 6', '§ 8', '§ 9']

Joukkoliikenteen palvelutaso talvikaudella 2019-2020 | Tampere esityslistat ja pöytäkirjat
Joukkoliikenteen palvelutaso talvikaudella 2019-2020
Tampereen kaupunkiseudun joukkoliikennelautakunta, kokous 30.1.2019
§ 4 Joukkoliikenteen palvelutaso talvikaudella 2019-2020
TRE:661/08.01.01/2019
Tampereen kaupungin joukkoliikenteen palveluryhmä on laatinut suunnitelman seudullisen joukkoliikenteen palvelutasosta talviaikataulukaudella 2019 - 2020. Suunnitelma, jossa on esitetty linjojen reitit, palvelutarjonta sekä suunnitellut muutokset perusteluineen, on esityslistan liitteenä.
Suunnitelman mukaan joukkoliikenteen palvelutasoa parannetaan lisäämällä vuoromäärää linjoilla 3, 8, 40 ja 50. Lisäksi avataan uusi nopea, erityisesti työ- ja opiskelumatkaliikennettä palveleva linja 36 Lentävänniemi - TAYS. Linja 36 liikennöidään Paasikiventien ja Kekkosentien kautta, eli Rantatunnelin kautta keskustan ohi.
Suunnitelmassa esitetään linjan 37 lakkauttamista ja korvaamista alueittain linjojen 14, 25 ja 29 reittimuutoksilla. Alueille, joilta linja 37 lakkautetaan pystytään muiden linjojen reittimuutoksilla tarjoamaan nykyinen tai nykyistä parempi palvelutaso kustannustehokkaammin.
Talviaikataulukausi alkaa peruskoulun lukuvuoden alkaessa torstaina 8.8.2019 ja päättyy sunnuntaina 31.5.2020.
Suunnitelman mukaiset liikennetilaukset ovat joukkoliikenteen vuoden 2019 hyväksytyn talousarvion mukaisia.
Hyväksytään liitteenä oleva joukkoliikenteen palvelutasosuunnitelma noudatettavaksi ajalla 8.8.2019 - 31.5.2020.
Hyväksytään liitteenä oleva joukkoliikenteen palvelutasosuunnitelma noudatettavaksi ajalla 8.8.2019 - 31.5.2020, lisäksi linjan 115 palvelutaso säilytetään nykyisenlaisena koko talviliikennekauden 2019-2020 ajan.
Puheenjohtaja Jäntti poistui kokouksesta asian käsittelyn aikana. Puheenjohtajana tästä eteenpäin toimii Kirsikka Siik.
Kari Virtanen poistui kokouksesta asian käsittelyn aikana.
Ilkka Hjerppe teki seuraavan toivomusponnen, jossa valtuusto myönsi ko. bussilinjalle määrärahan yhdeksi vuodeksi. Mikäli määrärahaa myönnetään myös tuleville vuosille (syksyn budjettineuvottelut), liikennöintiä luonnollisesti jatketaan. Sama toteutuu, mikäli linjan käyttöaste on sellainen, että se on tarkoituksenmukaista säilyttää osana joukkoliikenteen kokonaisuutta.
Kirsi Kaivonen ja Matti Rainio teki muutosehdotuksen Arto Grönroosin kannattamana: Linjan 115 palvelutaso säilytetään nykyisenlaisena koko talviliikennekauden 2019-2020 ajan.
Puheenjohtajan äänestysesitys: esittelijän päätösehdotus JAA, Kaivosen ja Rainion muutosehdotus EI. Äänestysesitys hyväksyttiin. Äänestyksen tulos: muutosehdotus hyväksyttiin äänin 6 - 4, tyhjää 2, poissa 2 (JAA; Siik, Hjerppe, Rajala, Vahvelainen, EI; Kaivonen, Rainio, Grönroos, Hovilainen, Rautalin, Wallén TYHJÄ; Martti, Haukka).
Puheenjohtaja totesi muutosehdotuksen tulleen hyväksytyksi.
Toivomusponsi raukesi kannattamattomana.
TKL/Pekka Pirhonen, Länsilinjat Oy/Terhi Penttilä, Väinö Paunu Oy/Jarmo Paunu, Pirkanmaan Tilausliikenne Oy/Pertti Johansson, Valkeakosken Liikenne Oy/Ville Laurell, Tilausliikenne Atro Vuolle Oy/Anne Salonen, Kangasalan kaupunki/Tuomas Kähkönen, Lempäälän kunta/Timo Nevala, Nokian kaupunki/Milla Valkonen, Oriveden kaupunki/Pirkko Lindström, Pirkkalan kunta/Antti Reinikka, Vesilahden kunta/Minna Hutko, Ylöjärven kaupunki/Jussi Teronen, Pirkanmaan ELY-keskus
Liite1_talviliikenne_2019-2020_suunnitelma_v2.pdf (pdf, 415 kt)
Kuuntele Liite1_talviliikenne_2019-2020_suunnitelma_v2.pdf
§ 3 Joukkoliikenteen tarjouskilpailu 1/2016 - kohde 38 option käyttäminen
§ 5 Tampereen seudun joukkoliikenteen mobiililippujen myynti avoimien rajapintojen kautta
§ 6 Mobiilikertalippujen hinnat 01.02.2019 alkaen
§ 8 Linjasto 2021 -seminaari
§ 9 Tiedotusasiat